**Ενεργή Συμμετοχή «Χαλάνδρι Ορίζοντας 2023»**

**Δράση Δενδροφύτευσης πάρκο Φραγκοκλησιάς**

Την Κυριακή 5 Δεκεμβρίου ομάδα μελών της παράταξης μας, με επικεφαλής τον κ.Μάνο Κρανίδη, συμμετείχε ενεργά στην ουσιαστική και αναγκαία δράση δενδροφύτευσης στο πάρκο Φραγκοκλησιάς Χαλανδρίου. Πολύ σημαντική η ευρεία συμμετοχή πολλών συμπολιτών μας και συλλόγων ή φορέων της πόλης και της Περιφέρειας Αττικής.

Η προστασία του περιβάλλοντος είναι πάντα πρώτη και κεντρική προτεραιότητα της παράταξης μας και της πολιτικής μας για την ενίσχυση της ποιότητας ζωής στην πόλη μας. Για αυτό απαιτούνται πολλές αντίστοιχες δράσεις στο μέλλον, στο πλαίσιο ενός οργανωμένου προγράμματος περιβαλλοντικών δράσεων, μαζί με τους φορείς της πόλης και τους συμπολίτες μας.

Συγχαρητήρια για την πολύ καλή οργάνωση στο «Σύλλογο Προστασίας Περιβάλλοντος και Ρεματιάς Πεντέλης Χαλανδρίου», «Σύλλογο Κατοίκων Πολύδροσου για την ποιότητα ζωής και τον πολιτισμό» και «Πολιτιστικό-Περιβαλλοντικό Σύλλογο «Νέο Μαρούσι» , και στους Δήμους Χαλανδρίου και Αμαρουσίου. Ευχαριστούμε θερμά τους εργαζόμενους του Δήμου για την συμμετοχή και πρακτική βοήθεια τους.